SÚŤAŽNÝ PORIADOK SÚTTŠ
AMATÉRSKA LIGA

Platný od 01.01.2015

VYMEDZENIE PLATNOSTI
Tento súťažný poriadok upravuje súťaže vyhlasované Slovenskou úniou tanca a tanečného športu.
DRUHY SÚŤAŽÍ:
1. BODOVACIE SÚŤAŽE

2. POHÁROVÉ SÚŤAŽE

3. KRAJSKÉ SÚŤAŽE – MAJSTROVSTVÁ KRAJA

4. MAJSTROVSTVÁ SLOVENSKA

5. ZAHRANIČNÉ SÚŤAŽE

6. MAJSTROVSTVÁ EURÓPY A MAJSTROVSTVÁ SVETA

BODOVACIE SÚŤAŽE
Na týchto súťažiach získavajú tanečníci body pre postup do vyššej výkonnostnej kategórie.

POHÁROVÉ SÚŤAŽE
Na týchto súťažiach tanečníci nezískavajú body pre postup do vyššej výkonnostnej kategórie.

KRAJSKÉ SÚŤAŽE – MAJSTROVSTVÁ KRAJA
MAJSTROVSTVÁ VÝCHODOSLOVENSKÉHO KRAJA 

MAJSTROVSTVÁ STREDOSLOVENSKÉHO KRAJA

MAJSTROVSTVÁ ZÁPADOSLOVENSKÉHO KRAJA

Sú to bodovacie súťaže. Víťaz každej kategórie je oprávnený používať titul Majster...kraja SÚTTŠ v ... pre rok ...

MAJSTROVSTVÁ SLOVENSKA

Je to pohárová súťaž. 

Súťaže sa môže zúčastniť len pár, v ktorom minimálne 1 má štátne občianstvo SR.

Víťaz každej kategórie je oprávnený používať titul Majster SR SÚTTŠ v .... pre rok ...

ZAHRANIČNÉ SÚŤAŽE
Pri účasti na zahraničnej súťaži sa súťažiacemu zapíšu body len vtedy, ak zašle elektronickou formou, do 3 dní od účasti na súťaži, výsledkový protokol poverenému členovi SÚTTŠ.

MAJSTROVSTVÁ EURÓPY A MAJSTROVSTVÁ SVETA 
Páry na tieto súťaže nominuje prezídium SÚTTŠ
ÚČASŤ NA SÚŤAŽIACH
Súťaží sa môžu zúčastňovať tanečné páry (chlapec – dievča, muž – žena), ktorí sú držiteľmi EVIDENČNÉHO PREUKAZU SÚTTŠ a sú zaradení v  databáze. Akceptujú sa aj preukazy HOBBY DANCE vydané SUT ČR. 

Súťažiaci, ktorí v minulosti boli držiteľmi súťažnej licencie SZTŠ sa zaradia do výkonnostnej triedy podľa bodu tohto súťažného poriadku „VÝKONNOSTNÉ KATEGÓRIE“

Súťaže ABSOLVENTOV TANEČNÝCH KURZOV nie sú zaradené v súťažnej databáze a nemusia mať súťažný preukaz

VEKOVÉ KATEGÓRIE

DETI 1 – do 9 rokov  (tanečníci môžu štartovať aj v ktg. DETI 2)
DETI 2 – od 10 do 11 rokov (tanečníci môžu štartovať aj v ktg. JUNIOR 1)
JUNIOR 1 – od 12 do 13 rokov (tanečníci môžu štartovať aj v ktg. JUNIOR 2)
JUNIOR 2 – od 14 do 15 rokov (tanečníci môžu štartovať aj v ktg. DOSPELÍ )
MLÁDEŽ – od 16 do 21 rokov (tanečníci môžu štartovať aj v ktg. DOSPELÍ )
DOSPELÍ – od 16 rokov 
SENIOR 1 – od 35 rokov (tanečníci môžu štartovať aj v ktg. DOSPELÍ )
SENIOR 2 – od 45 rokov (tanečníci môžu štartovať aj v ktg. SENIOR 1 )
SENIOR 3 – od 55 rokov (tanečníci môžu štartovať aj v ktg. SENIOR 2 )

O zaradení páru do vekovej kategórie rozhoduje vek staršieho v páre. 

V súťažiach kategórie SENIOR 1, 2 a 3 rozhoduje vek mladšieho v páre. 

Vek súťažiaceho pre určenie vekovej kategórie sa berie ako vek, ktorý dosiahne v roku konania súťaže.

Tanečné páry môžu nastúpiť aj vo kategórii vyššej

V prípade malého počtu prihlásených párov môže vedúci súťaže spojiť niektoré kategórie nasledovne:

DETI 1 + DETI 2 = spojiť do kategórie DETI
JUNIOR 1 + JUNIOR 2 = spojiť do kategórie JUNIOR
MLÁDEŽ + DOSPELÍ + SENIOR 1 = spojiť do kategórie DOSPELÍ
SENIOR 2 + SENIOR 3 = spojiť do kategórie SENIOR
VÝKONNOSTNÉ KATEGÓRIE
1.) HOBBY LEAGUE (začiatočníci)
Začínajúce tanečné páry a hobby páry
Tejto kategórie sa môže zúčastniť len pár, v ktorom obidvaja tanečníci majú výkonnostnú kategóriu HOBBY LEAGUE.
Doporučuje sa párom tancovať základný repertoár.
2.) RISING STAR (pokročilí)
Páry, ktoré boli v minulosti držiteľom výkonnostnej kategórie D, C (v rámci SZTŠ, ČSTS..)

Tejto kategórie sa môže zúčastniť len pár, v ktorom jeden má výkonnostnú kategóriu RISING STAR a druhý RISING STAR alebo HOBBY LEAGUE 
3.) SUPER LEAGUE
Páry, ktoré boli v minulosti držiteľom výkonnostnej kategórie B,A,M (v SZTŠ,ČSTS...)

Tejto kategórie sa môže zúčastniť len pár, v ktorom jeden má výkonnostnú kategóriu SUPER LEAGUE a druhý SUPER LEAGUE, RISING STAR alebo HOBBY LEAGUE 

Ak tanečník nastúpi na súťaž vyššej výkonnostnej triedy na za základe výkonnostnej triedy partnera, nezískava automaticky aj on vyššiu výkonnostnú triedu, ale body sa mu započítajú. 

SÚŤAŽNÉ OBLEČENIE
Nie je obmedzené. 
Doporučuje sa ľubovoľné tanečné oblečenie umožňujúce tanečný pohyb a zodpovedajúce dobrému vkusu a druhu tanca.
SÚŤAŽNÉ TANCE A TEMPÁ
1.) HOBBY LEAGUE
Súťaž ŠTT – bodovacia súťaž :
usporiadateľ v propozíciach vypíše min. 3 tance z :WALTZ,TANGO,VALČÍK,QUICKSTEP
Súťaž LAT – bodovacia súťaž :
usporiadateľ v propozíciach vypíše min. 3 tance z :SAMBA,CHACHA,RUMBA,JIVE
Súťaže v jednotlivých tancoch – pohárové súťaže:
Usporiadateľ môže pre páry vypísať aj súťaže len v jednom tanci.
2.) RISING STAR
Súťaž ŠTT – bodovacia súťaž :


usporiadateľ v propozíciach vypíše min. 4 tance z :WALTZ, TANGO, VALČÍK, SLOWFOX, QUICKSTEP
Súťaž LAT – bodovacia súťaž :


usporiadateľ v propozíciach vypíše min. 4 tance z : SAMBA, CHACHA, RUMBA, PASO DOBLE, JIVE
Súťaže v jednotlivých tancoch – pohárové súťaže:
Usporiadateľ môže pre páry vypísať aj súťaže len v jednom tanci.
3.) SUPER LEAGUE
Súťaž ŠTT – bodovacia súťaž :
WALTZ, TANGO, VALČÍK, SLOW FOX, QUICKSTEP
Súťaž LAT – bodovacia súťaž :
SAMBA, CHACHA, RUMBA,PASO DOBLE, JIVE
Súťaže v jednotlivých tancoch – pohárové súťaže:
Usporiadateľ môže pre páry vypísať aj súťaže len v jednom tanci.
Dĺžka tanca je 1´15 – 2´00

	Tanec
	Tempo

	Waltz
	28–30 t/m

	Tango
	30–32 t/m

	Valčík
	58–60 t/m

	Slowfox
	28–29 t/m

	Quickstep
	48–50 t/m

	Samba
	50–52 t/m

	Cha-Cha
	30–32 t/m

	Jive
	42–44 t/m

	Rumba
	25–26 t/m

	Paso doble
	59–60 t/m


HODNOTENIE SÚŤAŽE A PRIEBEH
Postupový kľúč súťaže určuje vedúci súťaže. Taktiež určí počet párov v jednotlivých skupinách.

Súťažné výsledky zašle sčitateľ prostredníctvom elektronickej pošty poverenému členovi prezídia SÚTTŠ najneskôr do 24 hodín po skončení súťaže.

BODOVÉ ZISKY A POSTUP 
Tanečníci získavajú na bodovacích súťažiach body a to jeden bod za každý porazený pár.
Ak sa súťaže zúčastní aspoň 6 párov, získavajú bonifikáciu: 

1. miesto 10 bodov, 2. miesto 5 bodov a 3. miesto 3 body.

Body sa získavajú a počítajú každému tanečníkovi za každú disciplínu zvlášť (zvlášť partnerovi a zvlášť partnerke - takto môže na každej súťaži nastúpiť pár v inom zložení). 
Potrebné počty bodov pre postup do ďalšej výkonnostnej kategórie:

HOBBY LEAGUE = 0 - 100 bodov ?
RISING STAR  = 101 - 300 bodov ?
SUPER LEAGUE = o zaradenie do tejto ktg. môže tanečník požiadať ak získa 301 a viac bodov  ?
Pri prechode do vyššej výkonnostnej kategórie sa predtým dosiahnuté body započítavajú
EVIDENCIA SÚŤAŽIACICH
Súťažiaci preukazuje svoju totožnosť a zaradenie do vekovej kategórie Evidenčným preukazom SÚTTŠ.

O evidenčný preukaz môže tanečník požiadať vyplnením formulára a jeho zaslaním spolu s kópiou dokladu a zaplatení poplatku za preukaz a platného preukazu totožnosti, z ktorého sa dajú vyčítať údaje potrebné pre zaregistrovanie na adresu pcieker@stonline.sk . 

Po zaplatení správneho poplatku mu bude jeho preukaz zaslaný na jeho adresu.

Evidenčný preukaz SÚTTŠ môže vystaviť aj sčitateľ priamo na súťaži na základe vyplneného evidenčného formulára a predloženého platného preukazu totožnosti, z ktorého sa dajú vyčítať údaje potrebné pre zaregistrovanie.
Za vystavenie Evidenčného preukazu SÚTTŠ alebo jeho duplikátu sa platí správny poplatok 15€  (Tento poplatok ide na konto SÚTTŠ)
Poplatok za vystavenie preukazu je jednorázový a použiteľnosť preukazu je časovo neobmedzená. (Neplatia sa žiadne ročné členské poplatky. Tanečník je už len povinný na každej súťaži zaplatiť štartovný poplatok uvedený v propozíciach na danú súťaž).

Evidenčný preukaz SÚTTŠ je akceptovaný aj na súťažiach organizovaných SUT ČR.

